Valentina Tereškova

Valentina Tereškova (vene keeles Валентина Владимировна Терешкова; sündinud 6. märtsil 1937 Bolšoje Maslennikovos Tutajevi rajoonis Jaroslavli oblastis) on endine Nõukogude Liidu kosmonaut, maailma esimene naiskosmonaut.

Ta lennutati kosmosesse Vostok 6 pardal 16.–19. juunil 1963.

Tereškoval on lennuväe kindralmajori auaste.

Tereškova sai 1963. aastal Nõukogude Liidu kangelase aunimetuse.

Tema abikaasa (1963–1982, abielu lahutati) oli kosmonaut Andrian Nikolajev. Nende pulma aukülaline oli Nikita Hruštšov.10. september 11:20, David Vseviov, Müstiline Venemaa, Valentina Tereškova, Müstiline Venemaa. Valentina Tereškova

Tallinnas oli kuni 1993. aastani Kosmonaut V. Tereškova nimeline Tallinna 59. Lastepäevakodu (praeguse nimega Männiku lasteaed)..

1965. aastal laulis Poola neidude ansambel Filipinki menukalt laulu "Wala twist" ('Valja tvist'), mis aasta hiljem tõlgiti ka eesti keelde. Laul sai pealkirjaks "Valentina tvist" ja seda esitas Klara Kotter. Laulu refrääni algusrida kõlas: "Valentina, Valentina, oled taevalik tähemiss!"Valentina, Valentina! Taevalik tähemiss! Õhtuleht, 10.04.2004 (vaadatud 18.02.2020).

Ta oli Venemaa kuuenda Riigiduuma koosseisu liige, on ka seitsmenda koosseisu liige. Ta on partei Ühtne Venemaa kõrgema nõukogu liige.

Tunnustus
2013 – valiti Venemaa Kunstide Akadeemia auliikmeks

Viited

Välislingid
 Filipinki "Wala twist" YouTube'is

Kategooria:Nõukogude Liidu kosmonaudid
Kategooria:NSV Liidu kosmoselendurid
Kategooria:Venemaa Föderatsiooni 1. klassi tõelised riiginõunikud
Kategooria:Nõukogude Liidu kangelased
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Tööpunalipu ordeni kavalerid
Kategooria:Rahvaste Sõpruse ordeni kavalerid
Kategooria:Karl Marxi ordeni kavalerid
Kategooria:Sündinud 1937